
Prins Charles y Lady Di lo bai 
cumpli nan diez afia casa y casi tur 
hende a lubida por completo ariba e 
fecha di casamento di e pareha real 
aki. Sinembargo tin un solo joven cu 
ainda no por haci esaki. Su corazon 
no kier permiti pa e por lubida ariba 
Diana Spencer. E prome mucha 
muher di su prome compromiso... 
James Dalrumjpole tin su 33 aña di 
edad. E ta ocupa e trabou di 
beursmakelaar y e ta pertenece 
actualmente awor na e mundo di in- 
felicidad. E mucha muher di su soño 
a casa cu un otro y hasta e ta per- 
tenece awor na e famia real. James 
desconsolado te ainda ta tratando di 
domina su tristeza den su flat na 
Kensingston, un di e mihor barionan 
den vecindario di London. 


Den principio di 1978 e tabata tin 
apenas e edad di 20 aña. E la termina 
su estudio, y a dicidi pa disfruta di un 
vacacion promer cu e dicidi pa traha 

"Lady Diana awor mundialmente conoci 

un poco mas ariba su carrera. James 
su hobby favorito tabata deporte di 
cabai. E la participa na diferente 
jumpings y tambe e tabata practica 
jaagmento. Como mucha hasta e 
tabata biba cu e ilusion cu algun dia 
e lo bira un cowboy. Su mayornan 
tabata toca parti na famia di Bill Wil- 
liam Shand Kidd. E ruman di un 
banda di Peter Shand Kidd, kende 
na su turno ta tata di crianza di "Lady 
Diana". Bill durante e periodo ey a 
percura cu James por a bai Australia, 
na e rancho di e tata di crianza di 
Diana na Yass, den vecindario di 
Melbourne, pa asina contribui cu 
mansamento di cabainan brabo. 


James tocante esaki cu un recuerdo 
bibo ainda den su memoria a conta 
lo siguiente: "Ariba cierto dia mi 
tabata ocupa cu un cabai, cual nunca 
ainda promer no a yega di haya 
ningun coredor di cabai ariba su 
lomba. E tabata un trabou cu a pone 

mi drama hopi sodor mes. Pero 
despues di hopi fracaso, porfin mi 
por a logra di domina e cabai y por a 
maneha esaki. Despues diripiente 
for di leu mi por a tende un aplauso 
resona. Asombra mi a tira un mirada 
atras y por a ripara cu for di leu, un 
mucha muher joven tabata 
schommel cu su pianan largo. E 
mucha muher a haya manera un ver- 
guenza y tabata exagira. E ta tin un 
trui bisti, un jeans y laarsnan halto. 
Mi a duna e mucha muher ey un 
señal pa e yega mas aserca. Pero e la 
grita cu e tin hopi miedo mes di e 
cabainan brabo." Di e forma aki 
James a haci conocemento cu Diana: 
"Mi a enamora ariba e mucha muher 
aki mesora cu e la yega mas serca di 
mi persona. Mi ta por a tende con mi 
corazon tabata resona di tanto cu mi 
a gusta e mucha muher ey. Mi a haya 
su persona hopi actractivo mes 
kende ta tin un caracter hopi amable. 

Diana bandonando su flat promer 
cu e la casa 


E tabata un mucha muher hopi otro 
cu esnan di Australia. Ta pe e motibo 
aki mi ta supone cu nos dos a bira 
inseparable di otro. Diana a conta mi 
tocante algun di su deseonan y cone 
ta mirando y ta pensando di e mundo 
aki den futuro. Naturalmente cu nae 
momento ey ainda e no ta tin e 
minimo sospecho of pensamento 
loque enverdad ta sperando ariba su 
persona pa futuro. E tabata carga e 
ilusion di hiba un bida tranquil den 
campo, cu un esposo y hopi yiu. E 
divorcio di su mayornan tabata ripar- 
able cu esaki a haci un influencia 
ariba su bida. E no tabata por of kier 
a pensa mes cu su persona tambe lo 
por haya su mes confronta cu algo 
asina dramatico. 


Manera tur otro pareha enamora 
James y Diana tambe a cuminza 
traha plan pa nan futuro. Un plan cu 
James no tabata por a sospecha ainda 
cu su persona ya ta para dilanti un 
lucha fuerte na unda su corazon lo 
ser derota. James a conta lo siguiente 
tocante esaki: "Tanto e mama di 
Diana y su tata di crianza no a stroba 
nos ningun momento den nos 

caminda y nos tabata goza di 
cariñonan di otro igual cu ta naci nos 
ta pa otro." Pero tanto e mama di 
Diana como su tata di crianza ya a 
yega di sera conoci caba cu e otro 
banda di felicidad. E mama di Diana 
a bandona su casa y su tata di crianza 
a laga su mama un banda. Y despues 
a yega e momento cu e vacacion a 
yega na su final. E vacacion tan bon 
y yena cu recuerdosnan inolvidable 
a pertenece na pasado. Pero 
sinembargo e dos parehanan aki a 
keda scirbi otro fielmente. Na mo- 
mento cu James den December 1978 
na su turno a regresa na London, su 
propiedadnan mas costoso tabata 
consistiendo di e cartanan cu Diana 
a dirigi na su persona den e ultimo 
lunanan cu nan tabata separa for di 
otro. 

Diana no a lubida ariba James. Ariba 
e dia cu James a yega na Inglaterra, 
Diana a yama su persona na telefon. 
Diana a keda spera fiel ariba James. 
E siguiente dianan cu a sigui a pasa 
mas liher di loque nan por a spera. 
Durante e anochinan nan dos tabata 
bai come den un restaurant y tabata 
bishita diferente teatronan of tabata 
cana man cu man teni den e cayanan. 
Na momento cu Diana no ta tin gana 
pa sali, e tabata prepara algo pa nan 
por disfruta den e cushina di James. 
Pero tambe James tabata bishita 
Diana na e flat unda cu e ta bibando 
hunto cu dos otro amiga. 

E bishitanan aki tabata tuma lugar 
mas tanto ora cu e amiganan di Diana 
tabata sali anochi y tabata regresa te 
den oranan di marduga. Diana kende 
no ta gusta e ambiente pa sali mucho, 
pa trata na atrae jovennan cu ta en 
busca di mucha muher, tabata keda 
cu James y tabata traha spaghetti pa 
nan dos por saborea hunto. Un 
mucha muher cu tur momento ta 
cubri cu bon humor. James Dalrym- 
ple te ainda no por comprende ta kico 
exactamente por ta e motibo cu su 
corazon a keda destrui y te ainda ta 
carga su heridanan causa pa su amor 
cu e la perde. Pa James, Diana lo 
keda e mucha muher cu a alumbra su 
corazon cu su luznan amoroso y in- 
pagable. Pa su persona Lady Diana 
Spencer nunca lo por ta un reina 
manera tur e otronan, pero 
simplemente un mucha muher cu 
tabata biba den un flat chiquito na 
London, muebla cu tapijt berde y 
algun cortina berde colga dilanti e 
bentananan. E color di speranza cu 
no por a logra brinda su corazon e 
color di amor. Algun buki y 
revistanan di moda ariba mesa, y na 
e muraya di su camber algun poster 
di Paul Newman y un di Dirk 
Bogarde tabata forma e adorno di e 
muraya. 


"Diana casi semper ta den un bon 
humor," James recordando e 
princesa di su soño a conta. "Ainda 





mi por corda con ariba un dia e la 
yama mi na telefon, y a invita mi pa 
bai bebe thee serca su persona. Mi a 
dicidi, pa e dia ey, mi haci su persona 
e peticion pa e bira mi señora 
oficialmente. Pero mi no por a logra 
e honor ey. Su persona mester a bai 
un baile di gala na Buckingham, na 
unda inespera e la ser invita. Ariba e 
dia ey, mi a haya cu Diana su actua- 
cion a cuminza bira diferente di 
loque mi ta costumbra. For di dia ey 
tambe tabata riparable cu nos ro- 
mance asina precioso tabata ariba e 
caminda di separacion. Su amor cu 
tanto mi a confía a resulta di tabata 
solamente un ilusion. Su caricianan 
tan pasionable ya tabata pertenece na 
pasado. Su atencion tabata dirigi 
solamente ariba prins Charles. 
Diripiente mi no tabata tin ningun 
sorto di nificacion mas pa su per- 
sona. Mi nomber a ser saca for di e 
lista di su amor. Te ainda pa mi esaki 
ta parce algo imposible. 
Actualmente mi ta hiba un bida cu su 
dushi recuerdonan di e ultimo anochi 


cu nos tabata hunto. Nunca mi no por 
a biba pensa, cu esaki lo bira bai e 
anochi na cual e amor tan bunita cu 
a nace entre nos dos, lo bai bira e 
accion die mundo di sufrimento. Ora 
cu tabata asina leu, cu Diana lo bai 
verloofd cu prins Charles, su 
amiganan a organiza un fiesta pa 
Diana como su ultimo dianan como 
soltero. Mi tambe e ser invita na e 
fiesta ey. Mi a carga e speranza e 
anochi ey cu Diana lo por duna mi e 
gran honor pa mi por a baila un wals 
di despedida cu su persona. Pero mi 
no a logra esaki. Diripiente Diana a 
desaparece for di e fiesta. Mi no por 
a haya quisiera e oportunidad pa por 
a hiba aunque ta un dos palabra 
solamente cu su persona. Mia lagae 
oportunidad ey pasa, sin cu mi a 
desea esaki. Mi ta kere cu mi actua- 
cion a laga mi na caya. Mi mester a 
actua cu mas rapidez. Mi amor pa 
Diana a nace y a muri un morto 
inespera y indesea. Mi a keda atras 
cu dushi recuerdosnan for di su per- 
sona, pero tambe cu 


For di profundo di mi corazon 





un recuerdo amargo di Diana. E 
mundo pa mi a bira un espacio na 
unda no ta existi felicidad. A pasa 
hopi afianan caba. Pero te ainda e 
potret y e imagen di Diana ta bibo 
serca mi persona. E anochinan mas 
duro pa mi persona, te ainda ta, ora 
cu mi ta sofia cu Diana y su sonrisa 
amable, y ora mi despierta mi ta en- 
contra mi solito den cama y scuridad. 
No, esey si no. E matrimonio oficial 
mi no a sigui esaki na television. Y 
mi no tabata invita na su casamento 
tampoco. Ariba e fecha doloroso ey 
mi a sconde mi mes yorando mi per- 
dida..." 

mi ta manda mi sincero palabra di felicitacion 


den nomber di M.E.P. 


ariba su dia tan Sagrado 

"HIMNO y BANDERA”. 
Ban demostra nos admiracion 

Nos ofrenda y amoroso pa e dia tan historicoaki pa Aruba 

pabien. 





IRMA FRÍAS HRONIMO 
POR CANTA FELICIDAD NA MAN 


DI SU CASA 


Talvez e nomber di "Irma Frias Hironimo" no ta bisa bo di e tanto ey. Sinembargo ta tin un periodo cu Irma Frias 
Hironimo un cantidad di vez a aparece ariba escenario di varios shownan na Aruba. Entre otro e la yega di participa 
na Festival di Ranchera, Little Miss Aruba, ariba portada di "Revista Amistad" y mucho mas. Tambe su persona 
ta conoci ariba tereno di waterballet, Ballet, y Turnen y mucho mas pa menciona. Su nomber artistico cu sigur ta 
resona mas comercial y conoci ta su nomber Irma. Sinembargo "Revista Boulevard" a dicidi di bishita e talento 
aki. Irma actualmente ta hibando un bida feliz na lado di su casa "Juan Carlos Frias". 


Na momento cu "Revista Boule- 
vard" tabata sperando cu e porta lo 
ser habri pa nos, e solo cu tur su 
rayosnan tabata manda e cayente di 
costumber ariba nos Isla. Un rato 
despues e porta a ser habri pa un 
sirvienta cu un baby den su braza. 
"Irma bo mester? Un momento," e 
sirvienta a bisa mientras cu e la invita 
mi persona pa drenta paden. Un flor 
di color blauw den su florero tabata 
brinda su color y su perfume den e 
sala. Mientras tanto e sirvienta a subi 
un trapi cu e baby den su braza direc- 
cion pa e dormitorio di Irma. Un rato 
despues cu e sirviente a baha e trapi 
atrobe e la ser sigui pa Irma. Despues 
di a saluda mi persona, Irma a tuma 
su baby for di e braza di e sirvienta 
y a bin sinta serca mi pa un com- 
bersacion. Un homor precioso tabata 
ser manda for di su wowonan bunita. 


Un botter di cervez di un tamaño 
grandi y di un marca desconoci a ser 
poni pa Irma ariba mesa hunto cu dos 
glas na unda "Revista Boulevard" 
tabata combersando cu Irma. 

"No ta tur sorto di hende ta atrae mi 
persona," Irma cu un voz tranquil y 
cu un sonrisa hungando rond di su 
labiosnan a bisa. "Por ehemplo, un 
persona gordo no ta pa mi. Pakico 
no? Pasobra di mi mes, mi ta un 
persona hopi activo cu ta gusta 
deporte y cu un hende gordo na mi 
lado, esey lo nifica cu mi mester bai 
dedica mas di mi temponan den 
cushina cu mi lo no resta tempo pa 
haci algo cu tin di haci cu deporte. 
Mi ta un persona hopi activo mes," 
Irma a bolbe duna di comprende, 
"pasobra un hende cu no ta percura 
pa su curpa keda den condicion per- 
fecto y saludable, lo mester percura 

e ora ey cu cualquier enfermedad por 
podera di su persona facil mes. Y 
esaki no ta algo pa mi persona. Bo 
sa kico?" Irma a bisa den mi direc- 
cion. "Awendia bo ta haya hopi 
hende mes, cu no ta duna nan curpa 
e valor y tene nan mes den un bon 
condicion. No," Irma sascudiendo su 
cabez a bisa. Nan ta prefera di bai 
mas den droga envez di tene nan 
curpa salud. Mi ta di opinion cu hopi 
mucha homber no ta realizando kico 
enverdad di malo nan ta haciendo 
nan curpa pa medio di droga. Anto 
tristo ta," Irma cu un voz domina a 
bisa, "cu hopi di nan no sabi mes cu 
nan ta na mundo. Bo por figura bo 
mes esey? Un hende humano cu ta 
parce mas un ruina cu un hende cu ta 
pertenece na e mundo aki. Ai no, e 
mundo aki ta den su perdicion," Irma 
hisando di voz a bisa. 


E discoteque cu ta 
move di cas pa cas 


y cu ta laga bo move 
semper bai y cu su 
efectonan di luz, 
sublime. 


JUAN CARLOS HILL 





"Con? Cu mi mes nunca no a haya 
mi den esey?" Irma pa un momento 
a tene un silencio. E baby cu e ta 
cargando den su braza nae momento 
ey tabata batiendo su man di con- 
tento ariba e mesa. Un chupon di e 
color biña y e parti na unda tin cu ser 
tene di e color corra tabata alegra e 
baby na e momento ey. "Awel, 
tocante droga," Irma a bolbe tuma 
palabra, "mi mes nunca no a yega di 
haci uso di esaki. Pero si, antes mi 
tabata tin un mucha homber, cual 
tempo mi a conoce mi a considera su 
persona pa un joven decente cu por 
haci cualquier hende muher feliz. E 
tabata di un edad mas avanza cu mi 
persona. Despues a bin resulta cu e 
mucha homber aki tabata negosha 
den droga. Algo cu den promer in- 
stante casi mi no por a kere mi mes 
dí su persona. Pasobra mi a deposita 
mi confianza completo den su per- 
sona. Ademas su persona tambe 
tabata huma e porqueria ey. Y esaki, 
kere mi, mi no tabata por a acepta di 
su persona. Pero di promer caba si 


mi tin cu bisa cu mi a hay un 
sospecho ariba su persona como cu 
e tabata gasta hopi placa. Pero ya," 
Irma cariciando e man di su baby a 
bisa, "pero mi a kere, cu como e ta 
un negociante e por a permiti su mes 
e luho ey. Pero despues mi mes por 
a realiza e asunto horrible aki, ora cu 
e mes a participa na mi persona cu e 
ta bende droga. Tambe e la ofrece mi 
pa huma droga conhuntamente cu su 
persona. Esaki tambe tabata loque a 
sera e porta di mi corazon pa su 
persona pa eternidad. 

Pero tambe promer cu esey mi por a 
sospecha cu algo no ta cuadra cu e 
realidad. Con mi kier meen? Pasobra 
hopi vez e tabata ricibi algun di su 
amigonan y mi no tabata por a keda 
den cercamia pa asina no scucha nada 
di nan combersacion. No," Irma 
sacudiendo su cabez atrobe a bisa, 
"tur eseynan ta su secretonan scur cu 
mester keda leu for di claridad. Bo 
por comprende kico mi kier meen? 
E tabata enverdad un dolor duro pa 
mi corazon. Un dolor cu a pone un 

spanto serca mi persona y tambe un 
aviso di valor pa mi persona. Mi 
tabata sabi solamente un solo cos; 
esey ta, cu mi mester bandona e 
homber aki mas pronto cu ta posible. 
Y mi a logra," Irma a bisa mientras 
cu e la tuma un poco di e cervez for 
di e glas cu tabata su dilanti ariba 
mesa. "Figura bo," Irma desgusta a 
bisa, "mi no a nace den e mundo di 
droga y mi no kier introduci mi mes 
na esey tampoco. Pa mi e bida di 
droga ta peor cu e caminda di fierno 
y perdicion. Pasobra un persona cu 
ta negosha den droga ta casi compa- 
rable cu un criminal cu ta deposita 
miles y miles di mucha y nan may- 
ornan den un sufrimento increible. 
Un sufrimento na unda hasta 
lagrimanan cubri cu sanger ta drama 
ariba cara di e mayornan cu ta 
mirando con nan yiu poco - poco ta 
ser hundi mas y mas den e mundo di 
perdicion. Pa mi esaki ta algo hopi 
doloroso mes, pasobra tin vez cu bo 
kier duna un man pa scapa e 
victimanan, pero bo man no ta al- 

canza e victima pa duna esaki e al- 
ivio necesario cu e mester. Y bo sa 
kico?" Irma a bisa. "Despues e 
mucha homber aki tabata kier a as- 
erca mi atrobe pa bai na su lado. Pero 
mi corazon ya pa su persona tabata 
srea na yabi. Y cu mi razon," Irma a 
bisa aserca. 


"Pero Dios tabata na mi banda y mi 
a logra haya un mucha homber cu si 
a ser acepta pa mi corazon. Nos dos 
hunto conhuntamente cu nos baby a 
logra forma un hogar feliz cubri cu 
bendicion. E mucha homber di pro- 
mer tabata tin placa y mi por a haya 
tur loque mi ta desea for di su per- 
sona. Pero placa no ta hunga ningun 
sorto di parti cu por haci bo persona 
feliz. E no tabata trata mi die bon ey. 
Mi casa, no tin hopi futuro den placa 
manera esun di promer, pero si e ta 
pertenece di un riqueza enorme 
loque ta trata di stimacion y amor. Y 
esey pa mi ta di importancia pa mi 
bida casa por canta felicidad y 
triunfo. Tanto mi persona y mi casa 
ta traha na "La Cabana" y nos a haya 
e bon cooperacion y e bunita regalo 
cu nos tur dos ta liber. semper ariba 
e mesun dia. Bo no ta haya esaki algo 
fantastico? Nos por dedica nos tem- 
ponan liber pa otro y tambe pa nos 
baby kende awor ta den su seis luna 

bieuw. No," Irma a reacciona ariba 
nos pregunta, "mi no ta pensa di 
modela mas. Talvez pa tende a 
aplausonan resona un vez mas 
atrobe, si ta parce mi algo grandioso. 
Pero pa dedica mi mes com- 
pletamente na esaki si no mas. Mi ta 
preféra di dedica mi temponan liber 
mas na mi casa y mi yiu, como cu 
esaki ta deber sagrado di mi persona 
como señora y mama. E deseo mas 
grandi cu mi tin ariba e mundo aki 
ta, pa forma un hogar na unda en- 
verdad ta reina stimacion, cariño y 
amor formando asina un felicidad 
inmenso,” Irma a bisa cu un sonrisa 
ideal formando ariba su cara. Na e 
momento ey un stap biniendo for di 
e trapi di ariba tabata resonable. Un 
rato despues e ultimo stap a termina 
di resona y un joven elegante den un 


trahe deportivo di e color preto a 


presenta den e sala. "Esaki ta mi 
casa,” Irma presentando mi na su 
casa a bisa. "Awor e ta bai train 
hunto cu su amigo ariba nan bicicleta 
di carreda. Ta tur atardi mes promer 
cu e bai traha, e mester bai train. 
Esey ta su hobby preferido pa e por 
tene su curpa den condicion.” Pa un 
rato e casa di Irma a bai den cushina 
direccion pa e stoof cual ta mirable 
for di e sala. E la pasa man cu un 
canica blauw y a yena esaki cu awa. 

Despues e la cende e stoof y a pone 
e awa ariba e candela. Un poco 
despues cu e awa a herbe bastante, e 
la coi e canica atrobe y a basha esaki 
den un tayo na unda su persona a 
pone algun man yen di Cornflakes y 
despues a bisa den mi direccion: 
"Esaki ta algo cu no ta mucho pisa 
pa e stoma ora di haci exercicio. Un 
poco rato despues e la pasa man cu 
su bicicleta di carreda y a bai serca 
un amigo cu ta sperando pafor ariba 
su persona. Despues di a subi e 
bicicleta, e cu su amigo poco-poco a 
desaparece den e claridad di solo 

cayente cu tabata reinando cu su 
rayonan di oro. 

Irma: "Ta tur dia e mester train pa 
mantene su curpa den condicion. 
Deporte ta algo favorito cu ta per- 
tenece na su persona. Mi tin hopi 
admiracion mes pa su persona. E ta 
un bon casa pa mi y tambe un bon 
tata pa su yiu," Irma a bisa cu un 
sonrisa valioso ariba su cara. 

"Mira, nos matrimonio tin e pilar 
necesario pa balanza nos matrimo- 

nio. Y esaki ta algo sumamente 
valioso. Con? Despues di cuanto 
tempo cu nos a conoce otro nos a 
casa? No. Mi no ta kere cu esaki ta 
algo cu mester interesa ningun 
hende..." 





Robert Forster tabata trata tur 
manera pa e relacion cu su señora 
Laura keda mas mihor cu ta posible 
pa asina nan hogar por brilla di 
felicidad. Seis aña pasa, ex- 
actamente un siman despues cu nan 
a caba di casa, e cabrito kens aki a 
dicidi di tuma su retiro for di su 
trabou pa asina semper e por ta hunto 
cu su señora na nan cas. Robert 
tocante esaki a conta lo siguiente: 
"Pa bisa berdad, mi tin miedo pa mi 
no ser conquista pa otro muher of 
mucha muhernan. Pakico mi ta bisa 
esaki? Pasobra mi ta un persona hopi 
actractivo pa e hende muhernan, na 
unda mi a ripara na varios ocasion cu 
e muhernan no ta laga mi na paz ora 
cu nan mira mi persona. Un solo 
mirada di mi persona dirigi ariba 

ESPOSO TA PRIMINTI 
FIELDAD NA SU SEÑORA 
PA ETERNIDAD 


nan, ya ta haci cu nan ta bira 
locamente mi tras y hasta ta busca tur 
manera pa nan por logra haya mi 
persona den cama. serca nan. No cu 
mi tin nada contra di bai cama cu 
nan, pero mi a priminti mi señora cu 
mi lo keda pa eternidad fiel na su 
persona. Y pa e motibo aki, mi no 
kier a kibra mi palabra haci na su 
persona. Pasobra for di e omento cu 
mi a encontra cu Laura, mi tabata tin 
e seguridad cu ta su persona ta e 
muher cu mi corazon a escohe pa 
biba na mi lado. Y como mi tin 
miedo pa e muhernan no por domina 
nan mes ora cu nan mira mi persona, 
y cu nan ta capaz di haci coi loco, mi 
a dicidi di tuma medidanan 
necesario pa asina no trece mi bida 
matrimonial den peligro. Y bisa mi 
awor cu mi no tin razon pa haci 
esaki! Pakico pone mi bida matrimo- 
nial na peligro y bai traha mientras 
cu mi señora mes tin un bon trabou," 
Robert di 33 aña a bisa. 


Pero esaki no ta tur cos ainda. Robert 
ta tin asina miedo cu e lo ser viola pa 
un hende muher, cu ya su persona tin 
seis aña caba sin cu e ta salif or di su 
cas. E no ta ni quisiera sali for di 
porta ni pa haci cualquier trabou den 
su hardin. "Claro cu no," Robert a 
bisa, "pasobra nunca bo no sabi unda 
mi malasuerte ta, cu net na e mo- 
mento ey por pasa un mucha muher 
bunita exactamente den e direccion 
unda cu mi ta trahando den hardin. 
Y ken sa kico talvez e lo por haci cu 
mi, ora cu e haya mi mira y no por 
domina su mes. Un mucha muher 
hopi facil mes por cai den un tenta- 
cion na unda e por haci algo raro cu 
mi persona. No, esaki no ta algo pa 
mi. Laga mi tranquil paden den mi 
cas y asina mi ta liber for di tur 
peligro cu un muher tin cu ne pa mi 
persona," Robert cu un boca grandi 
a laga sa. 
Pero por ultimo Laura no tabata por 
mas cu e idea di su casa y a pone e 

machismo aki den un situacion cu e 
la ser hari pa un y tur cu conoce su 
persona. "Robert tin un boca grandi 
y ta haci blofmento cu tur muhernan 
cu talvez ta cai hopi liher pa su per- 
sona. Pero e mas gracioso di henter 
e asunto aki ta, cu ta mi persona 
tabata su prome mucha muher cu e 
ta tin," Laura a conta. "E prome 
añanan cu mi a conoce, mi a pensa, 
ai, laga e homber ey blof manera cu 
e ta haya cu ta bon, despues di tempo 
e lo laga esey un banda toch. Pero 
aña pasa mi a bin descubri cu e hom- 
berey nota ningun sorto di muherero 
pero cu e ta solamente e ta mucho 
floho pa usa su dos mannan pa 
traha." Laura kende tin 31 aña di 
edad, a dicidi di duna su casa un 
oportunidad mas y a bisa Roberto cu 
e mester bai busca un trabou pa e 
traha, y tambe cu e mester sali pa 
haci compras y bai cu su persona ora 
cu e tin cu bai bishita su amiganan of 
familiaresnan. 

"Pero no, esaki si meneer no kier 
haci," Laura cu un voz bofonante a 
bisa, "talvez e ta kere cu su mannan 
ta di oro y cu su persona ta di mas 
capacidad cu un prins, cu e no kier 
sali cu mi pa haci compras of bishita 
mi hendenan. Robert a laga mi sabi, 
cu e por haci esaki si, pero cu e 
risiconan lo keda pa mi parti, si e 
mester ser aserca pa otro muhernan. 
E homber ey tin mi fada caba cu su 

mentiranan . Ta cual otro muher lo 
aserca su persona, cu si ta ami tabata 
su prome mucha muher? Ha-ha," 
Laura hariendo a bisa, "mi no ta kere 
cu nunca antes e no a yega di conoce 
un otro camber den su bida, corda pa 
e por a bai cama cu un of mas mucha 
muher." 


Laura a mantene un silencio y 
despues a bisa: "E prome vez cue la 
sali pa bai haci compras pa mi, 
despues cu mi a amenasa su persona, 
ya apenas despues di tres minuut e la 
bolbe bek cas cu e siguiente 
participacion; " Laura, pordona mi, 
pero mi no lo sali ariba caya mas. 
Apenas cu mi tabata ariba cayacu ya 

un mucha muher a kinipi wowo cu 
mi. "Laura a hari mientras cu e la 
bisa: "Ai no, esaki si a bira di mas pa 
mi persona. Un odio enorme a ocupa 
mi persona. Pa mi na e momento ey 
ya tabata realizable, cu lo ta imposi- 
ble pa mi por sigui biba cu un hom- 
ber asina na mi lado." Y locual cu 
nunca Robert por a biba pensa a pasa 
cu su persona despues di seis aña. 
Laura a pone Robert ariba caya - ye 
biaha aki pa semper. Robert no 
tabata mucho di acuerdo cu su 
sefiora y a bisa lo siguiente: "Mi no 
por comprende ta con e por a haci 
algo asina cruel cu mi, mientras cu 
tur e temponan ey mi a Keda special 
paden den cas, pasobra mi tabata tin 
miedo pa e no perde mi persona na 
man di otro," Robert campeon di 
mentiras a conta. "Actualmente mi ta 
bibando den un apartamento 
chiquito, te ora cu mi logra encontra 
un cas. Ya kico haci mas, mi ta ob- 
liga di bai traha atrobe awor, aunque 
cu mi ta haya esaki algo di lo peor cu 
por existi." 





LAGUNA DI BUBALI 


PRONTO LO PERTENECE NA PASADO? 


Casi mi no por a kita mi wowonan 
for die laguna blauw cu su cantidad 
di pajaranan y su yervanan berde y 
halto cu tabata saca e riqueza mas 
ainda di nos laguna artificial. 
Actualmente e laguna romantico aki 
ta ser rondona pa peligro. Nos 
Gobierno actual kier trata na kita e 
preciosidad aki for di nos. Nan lo 
mester di e awa pa asina pone esaki 
funciona pa mantenecion di un golf- 
course pa nos tin mas producto pa 
ofrece e turistanan cu ta bishitando 
nos Isla. Manera si encaso, e laguna 
aki no ta conta como un di e mihor 
producto y mas valioso cu nos tin pa 
ofrece nos turistanan. 


Na e momento ey casi no ta tin 
ningun nubia pa sconde e solo di 
manda su claridad di oro, ariba e 
laguna na momento cu mi tabata pre- 
sente eynan. Algun auto den vez en 
cuando tabata pasando algun auto cu 
un velocidad abou, na cual esnan cu 
no tin e responsabilidad pa stuur, 
tabata saca nan cara afor pa admira 


e belleza orgulloso di Aruba. Y ora 
bo realiza cu talvez e laguna aki lo 
desaparece, bo lo lanza e pregunta, 
ta na unda e stimacion pa nos 
naturaleza a keda? Un silencio 
romantico ta reinando tras di 
yervanan halto di e laguna. 
Yervanan di mas halto cu Aruba 
conoce. Pensando bon cu e laguna 
aki talvez lo tin cu desaparece, un 
tristeza grandi lo penetra den bo 
corazon. Tras di e yervanan halto, 
algun bista di nos hotelnan luhoso ta 
mirable. Hotelnan cu ta pertenece na 
nos industria turistico. Ta nan por ta 
e plegacion cu e laguna romantico 
aki mester desaparece for di e mapa 
di Aruba? Ta di gran importancia pa 
e pueblo di Aruba laga nan voz 
resona como protesta. Aruba ariba 
su mes ta un Isla pober na naturaleza. 
E cantidad di paharanan cu ta 
descansando den e laguna blauw no 
tin e minimo idea cu nan ta na punto 
pa ser castiga. Mayoria di nan tabata 
completamente den nan sosiego. 


Un jeep cu ta tabata biniendo den mi 
direccion a para un distancia serca di 
mi persona. Cuatro persona tabata 
ocupa e jeep. Mientras cu tres di nan 
a baha cu nan camara, un mucha 
muher kima pa nos solo tabata 
spiona e laguna for di jeep parti atras 
na unda cu e ta sintando. Un poco 
rato despues e la bula abou for di e 
jeep. Den su jeans blauw y bunita. 
Ariba su cabez e tin un sombre di 
cabana bisti cu diferente color pa 
proteha su persona contra solo. Un 
poco despues e la tuma un posa pa su 
amigonan saca un potret di su per- 
sona. E la drai un rond mas pa tuma 
un otro potret y despues e la cana bai 
paun distancia mas corto die laguna. 
Na su figura elegante ta riparable cu 
e mester tin su 20 aña di edad. Algun 
rato despues un pitamento di e jeep 
a hala su atencion. Despues cu nan 
tur cuatro a ocupa e jeep, cu un 
velocidad poco-poco nan a 
desaparece for di e lugar na unda mi 
tabata sacando potret. Den nan poder 








y mente nan tin e imagen di e laguna 
romantico imprenta. 


Si bo ta un persona sentimental, bo 
por sinti bo mes igual cu ta den un 
paraiso bo ta. Un lugar cu hamas bo 
lo lubida su vecindario y tampoco su 
esfera natural. Un deseo sigur lo 
ocupa bo persona, pa descubri mas 
ainda di loque ta pertenece na nos 
naturaleza. E calor di e solo cu tabata 
reinando a pone mi tuma e decision 
pa subi auto atrobe. Algun paharo 
tabata bulando y tabata sambuya den 
e awa blauw limpi y bunita. Otro di 
e paharonan tabata descansando 
ariba algun taki rondona pa e awa 
blauw. Den mi camara tin algun 
potret tuma como un recuerdo 
maravilloso. Potretnan di diferente 
paharanan strafio cu ta bishita of ta 
di paseo na Aruba. Potretnan cu ta 
dificil pa bo kere nan a ser tuma ariba 
nos baranca stima, Aruba. Ta na e 
laguna aki tambe e pahara cu dos 
cabez a nace. Un potret cu pronto lo 
bai cubri mundo casi completo den e 
revistanan y courantnan interna- 
tional. Y ora cu bo ta bishitando e 
laguna aki, y si suerte compaña bo, 
bolo por mira e paharo cu dos cabez. 
Un laguna cu Gobierno mester keda 
leu cu su man for di dje. E ta un 
naturaleza artificial ya adapta na 
dushi Isla Aruba. 

Thomas tabata un poco nervioso 
ariba e promer anochi di nan matri- 
monio. Su sefiora ya ta ariba cama 
sperando ariba su persona. Cu un 
verguenza Thomas tabata desnuda 
su mes. Ora cu Thomas tabata cla pa 
bai ariba cama, e laga su mes cai 
banda di su sefiora. Katherina a hala 
su mes mas serca di Thomas y a bai 












E APETIT DI SU SENORA PA AMOR 
TABATA ALGO SIN FINAL 








drumi dwars ariba cama y a hala 
Thomas su cabez pa e parti abou di 
su barica. Katherina tabata keha di 
emocion. "Thomas," Katherina cu 
un voz tembloroso a bisa, ta unda bo 
boca y lenga a keda? Thomas kende 
ningun momento a spera algo asina 
a keda asombra cu e peticion di su 
recien señora. Pero ... Pero Thomas 
ta kico ta pasando cu bo? Bo no a 
yega di haci algo asina nunca? Car- 
amba, como un homber bo ta hopi 
atrasa mes. Bo no sabi, cu esaki ta 
algo di mas dushi cu un hende hom- 
ber por haci pa un muher?" Kather- 
ina a cai drumi den e scootchi di 
Thomas kende a lanta sinta ariba 
cama di e sorpresa inespera cu e la 
haya di su señora. Kahterina a 
cuminza usa su boca y su lenga. 
Thomas cu un voz halto a grita Kath- 
erina pa stop, pero su señora a sigui 
cu su trabou amoroso. Despues 
Katherina a bisa den direccion di 
Thomas: "Mi a haci esaki pa bo mira 
y siña kico pa haci pa satisface un 
muher. Y bo tambe mester haci e 
mesun cos cu mi awor. Ban mira, ta 





Thomas a cuminsa fada di su 
señora 


kico bo ta sperando mas? Demostra 
cu bo ta un berdadero homber. 


Thomas a sacudi su cabez y a nenga, 
y e kier a sigui haci amor di un forma 
normal. Pero ya desgusto a ocupa su 
persona. E no tabata por a logra mas. 
Katherina cu un voz menos contento 
a bisa Thomas lo siguiente: "Ai no, 
mi no ta kere cu ta cu un homber cu 
no ta sirbi pa nada mi a casa. Y kende 
no sabi cu como un homber, no ta 
solamente un vez pa siman bo por 
brinda mi gozo envez di mas dia pa 
siman. No, sorry... Pero cu un hom- 
ber asina na mi lado, mi bida no tin 
ningun sorto di valor mas.” Pa un 
rato tabata igual cu e mundo a 
desaparece pa Thomas. E muher cu 








e la adora cu tur su stimacion, a pone 
un nubia scur ariba su persona. Un 
scuridad cu ta prohibi erayonan bun- 
ita di e solo alumbra pa su persona. 
E labiosnan cora y bunita di Kather- 
ina cu a produci asina palabranan 
bunita, awor ta demostra e otro 
banda di e medalla. Thomas 

pa un momento a dirigi su mirada na 
Katherina y despues cu un cara abou 
e la lanta for di e cama. E la bisti su 
mes y a sali bai for di e camber. E 
camber na unda su persona pa su 
recien señora a ser descualifica 
como un homber perfecto. 

Algun tempo despues e la descubri 
algo nobo atrobe na su señora. E ta 
gusta alcohol.. Pa dia tranquilmente 
e por sinta bebe un botter di whisky 
sin cu esaki ta haci su persona 
burachi. Tabata un sinian despues di 
su matrimonio. 


Thomas kier a desaparece for di e 
bida di Katherina, pero e no tabata 
por. Tabata igual cu Katherina ta tin 
su persona den su poder y cue ta tene 
su persona na su lado igual cu un 
magineet consistiendo di un forza 
fuerte. Palabranan bruto y baho 
Katherina tabata tira na su cara, entre 
otro ariba un anochi e la zundra su 
persona cu e siguiente palabranan: 
"Bo no ta sirbi pa nada. Bo falta hopi 
di siña ainda pa satisface un muher 
su deseo. Pero kico mas mi por haci 





Margareth Scott yiu muher di 
Katherina 


cu bo? Manda bo un school di amor? 
No, naturalmente cu no tin un school 
asina. Ta kico mi por haci cu un 
homber cu no ta sirbi pa nada y 
tampoco kier siña algo nobo con por 
haci amor cu exito?" Thomas kende 
no por a domina su mes mas a con- 
testa su señora gritando: "Sera bo 
boca, muher sushi cu bo ta! Bo no ta 
un muher normal, pero un muher 
cualquiera cu ta bon pa kima como 
sushi. Bo no ta tin un casa tambe 
promer cu mi? Y e no a bandona bo, 
pasobra bo tabata desea algo imposi- 
ble di sex for di su persona? Pero di 
esey si bo no kier bisa nada awor. Y 
no ta asina cu e la laga bo pa bo 
cuenta, pasobra bo tabata sali bai na 
cualquier club y bai cama cu e pro- 

Zapato blauw di cuero bon usable pa uniform. 

mer homber cu bo encontra?" 
Tambe cu tur su odio Thomas a bai 
direccion di e porta y a habri esaki y 
dal e porta sera cu tur su forza tras di 
su lomba. Tur desgusta y sin un 
hende pa consola su persona e la bai 
direccion di un bar. E la dal e di tanto 
cervez atrobe pa calma su nervio y 
despues a bai pa su cas atrobe. E cas 
cu ta parce mas un fierno cu un 
paraiso na unda dos persona cu ta 
formando un pareha casa mester tin 
como hogar. 


Tabata ariba un anochi na momento 
cu Thomas tabata sintando dilanti su 
television ora cu e yiu muher di 
Katherina for di su promer matrimo- 
nio a bin haci nan un bishita. Kath- 
erina ya cu su 15 aña a casa caba y 
for di su promer matrimonio fracasa 
e la bin haya e yiu muher aki. Un 
poco rato despues nan tres tabata 
bebiendo thee hunto den sala. 
Thomas por a ripara cu con- 
tinuamente e yiu muher di su sefiora, 
Margaret Scott, tabata dirigi su 
miradanan ariba su persona di un 
forma hambrante pa amor. Despues 
di un rato su señora, Katherina, cu un 
voz bastante halto a dirigi su mes na 
su casa: "Pero Thomas, bo no ta 
riparando kico mi yiu muher ta desea 
di bo? Hiba Margaret cu bo den cam- 
ber y complace cu su deseo. Y haci 
liher!" Pa Thomas su asombro mas 
grandi, Margaret a lanta for di su stul 
y a bai den su direccion. E la coi e 
man di Thomas tene y a bisa lo 
siguiente: "Ban liher cu mi den cam- 
ber, mi ta muri di deseo." E la lanta 
Thomas for di su stul y a cana bai cu 
ne rumbo pa e camber. "Nos no ta 
keda hopi," Margaret ainda a bisa su 
mama. Yegando den camber den un 
corto tempo Margaret ya a desnuda 
su mes y a bisa: "Ban mira, nos no 
por perde hopi tempo." Pero Thomas 
no a gusta e asunto aki mucho. e la 
sali for di camber y a bolbe coi 
caminda pa caya. Ora cu e tabata 
canando, e la bin ariba e decision pa 
e coi su maletanan pa asina e por 
somenta pa semper for die cas ey na 
unda e la spera di encontra un otro 

S.0.S. 


Pabien ta bai na "Gobierno di Aruba’ 


y e pueblo di Aruba en general 


bida. No un bida na unda su sefiora 
ta pensando solamente ariba su 
deseo sexual. 


Ora cu e la yega atrobe na su cas, e 
la ripara cu e dos muhernan no tabata 
presente mas. E la dicidi ta mihor cu 
e keda spera te ora cu su señora 
regresa na cas. E oloshi na muraya 
tabata marca casi diesdos or di an- 
ochi na momento cu Thomas por a 
sinti e porta habri. Tan pronto cu e 
porta a sera atrobe Thomas a puntra 
e siguiente na su señora: "Ta na unda 
bosonan a bai?" Su sefiora pa un rato 
a keda mira Thomas y despues cu un 
hari bofonante a bisa lo siguiente: 

"Ta na unda mas bo por pensa cu nos 
a bai? Nos a bai serca un otro hom- 
ber. Ta kico bo ta keriendo talvez, cu 
nos lo keda perde tempo cu un hom- 
ber manera bo?" Thomas kier a con- 
testa, pero e no a haya e oportunidad. 
Katherina a bolbe cai aden bisando e 
siguiente na Thomas: "Ban ariba 
cama cu mi Thomas. Mi sanger 


- ainda ta cayente y mi deseo pa haci 


amor ta mas fuerte cu nunca na e 
momento aki. Ta kico mas bo ta 
spera? Awor ta ora pa bo demostra 
cu. bo ta un berdadero homber y no 
un pida ijs. Demostra awor cu bo 
tambe tin aunque ta un poco liter di 
sanger cayente den bo curpa." Esaki 
tambe tabata di mas cu Thomas por 
a soporta. E no tabata por a domina 
su mes mas. Cu su mannan di un 
manera fuerte a coi e garganta di su 


Cu nan 18 di maart 1992 
y HIMNO y BANDERA 


Pabier 


señora sera y a keda sera esaki cu tur 
su forza. Na momento cu e la realiza 
kico e ta haciendo, e la laga su señora 
los. Katherina a kita cai abou. Su 
curpa ya no ta tin bida mas. Bou di 
spanto y domina pa susto Thomas a 
sali caya na careda. Den un bar e la 
cumpra un botter di rum. Despues e 
la bai na un telefon publico y a bel 
un di su amigonan bisando lo 
siguiente: "Freee...Fred, mi... Mi a 
caba di mata mi señora. Mi ta bai bel 
polis awor." E polisnan a encontra cu 
e cadaver di Katherina benta abou na 
suelo ariba tapijt. Thomas Findon a 
conta su historia completo na e 
polisnan. "Kere mi, enverdad mi 
tabata stima e muher ey. Pero na 
ultimo mi no tabata por mas. E kier 
haci sex, mainta, atardi y anochi. Su 
combersacion no ta basa ariba nada 
otro mas, cu sex y mas sex. E tabata 
haci bofon di mi hombreza. Mi no 
tabata por a soporta tur e abusonan 
aki mas for di su persona. E tabata 
un muher mucho cayente pa mi per- 
sona. 


Huez a condena Thomas Findon cu 
tres afia di prison bisando lo 
siguiente: "Aunque bo sefiora tabata 
completamente domina pa sex, no ta 
pesey bo mag di asesina su persona 
y pase pa un otro mundo. Den e 
manera aki bo por a actua di un otro 
forma, y awor bo no ta sinta aki den 
sala di husticia pa tende bo con- 
dena." 


Marietje cu Chepi pa varios aña caba 
ta enamora di otro. Pesey no ta nada 
straña cu ki ora bo mira Chepi bo ta 
haya su persona cu un bouquet den 
su man, ta bai pa caminda di e cas 
unda cu Marietje ta bibando cu su 
mama. Chepi a yega asina leu cu e la 
sabi di gana e confianza di e mama 
di Marietje, cu hasta e sa keda un dia 
completo cu Marietje den su camber. 
Pero locual ta trata tocante di sex si, 
nunca e no por a yega asina leu cu 
Marietje . Varios vez e la trata 

na logra, pero envano. Pero semper 
Chepi a keda cu e mesun animo y 
semper e la keda lucha pa logra haya 
Marietje di e leu ey. Pero nada. 
Marietje semper tin e mesun com- 
entario. "Mi no mag di haci esey di 
mama. Mama no kier." Y Marietje ta 
keda ariba su palabra; no ta no. Tur 
anochi Chepi tur desapunta ta 
bandona e cas di Marietje yen di 
deseo. Marietje tin un curpa di tenta- 
cion cu cual e tin Chepi tur loco caba. 
Chepi sa cu Marietje tin algo hopi 
bon scondi mes bou di su bistir. Pero 
con pa yega pa haya Marietje die leu 
ey si, e no sa kico mas pa haci. Chepi 
ta un joven di pasenshi y tur dia casi 
e ta bai bishita Marietje y tur dia e ta 





Un Alegre Despertar 
Lunes a sabado 8:00 - 9:00 a.m. 







Aruba Yours 
Dialuna pa Diadomingo 
5:00 pa 6:00 or p.m. 


Portugal en Aruba 
Diadomingo 
7:00 pa 8:00 p.m. 






MAMA NO KIER 


trata pa logra haya for di Marietje 
locual tin su persona den tentacion. 

Pero semper Marietje tin e mesun 
palabra pa contesta Chepi. "No 
Chepi. Mama no kier." E cuenta ey 
cu mama no kier, tin Chepi loco 
caba. Ariba un anochi cu e tabata den 
camber cu Marietje, e la bolbe trata 
atrobe. Chepi a gara Marietje den su 
brasa y a sunchi e belleza aki cu tur 
su pasion. Un temperamento halto a 
cubri e sangernan di Chepi. Despues 
cue no por a soporta esey mas, Chepi 
a dicidi di trata un vez mas pa logra 
haya di loque cu e ta desea asina 
tanto di Marietje. Pero manera sem- 
per Marietje a bolbe nenga bisando 
e siguiente na Chepi: "No, mama no 
kier. E ora ey Chepi a pensa un triki 
cu mester por logra, Chepi a sali for 
di e camber di Marietje y a cana bai 
pa medio di e gang cu ta bai pa 
cushina. Eynaneloencontrae mama 
di Marietje sinta den un stul di zoya. 


Yegando serca e mama di Marietje, 
Chepi a conta e mama e siguiente 
mentira: "Suegra, Marietje tin 
calafrieu, e mester ta malo." E mama 
di Marietje pa un rato a keda pensa 
y despues a bisa: "Mi ta herbe leechi 
cayente pa Marietje. Esey sigur lo 


Sintoniza Radio 1270 - Luis Zarraga 






(AUTOR: THEOLINDO LOPEZ) 
(Storia humoristico) 


kita su frieuw." Un rato despues e la 
duna Chepi un koppi di leechi 
cayente pa e hiba pa Marietje. Cu 
pasonan calma, Chepi tabata cana cu 
e koppi di leechi cayente direccion 
pa e camber di Marietje. Ora cu e la 
yega dilanti e camber, Chepi a pone 
e koppi di leechi abou y a drenta e 
camber di Marietje. Chepi a laga su 
mes cal ariba cama banda di Marietje 
y a bolbe puntra Marietje pa nan haci 
sex. Pero Marietje a sacudi su cabez 
y a bolbe bisa lo siguiente: "No, 
mama no kier." Na e momento ey 
Chepi a baha for di e cama y a bai 
para den e gang y e la grita e mama 
di Marietje bisando e siguiente: 
"Machi... Machi, Marietje no kier!" 
E ora ey e mama cu un voz fuerte a 
grita: "Marietje, tume y liher. E lo 
baha bon mes, dushi y cayente den 
bo barica!" E anochi ey tabata prome 
vez cu Chepi enverdad a sali for di e 
cas di Marietje cu un sonrisa 
satisfecho ariba su cara. 








Un Disfrute Musical 
Diadomingo 8:00 pa 10:00 p.m. | 















La Danza De Las Horas 
Dialuna pa Diasabra 
8:30 - 8:00 p.m. 

D) BOULEVARD TELEX 


Carnaval atrobe ta pertenece na 
pasado. -o- Un cantidad di Arubiano 
a bin for di Hulanda pa celebra car- 
naval conhuntamente cu nos. -o- Y 
bo a tende cu e Arubianonan biba na 
Hulanda ta ser yama Arucamba? -o- 
Mientras cu un di nos emisoranan a 
anuncia cu "Claudio Philips" no por 
actua den "Lago Sport Park" den e 
show di "Mighty Sparrow" pa 
motibo di enfermedad. -o- E show 
aki sinembargo aresulta den un exito 
completo. -o- Grandi tabata e 
sorpresa ora cu ariba e mesun an- 
ochi, "Revista Boulevard" a en- 
contra cu "Claudio Philips" 
cantando y actuando cu su banda 
"Oreo" den "Vissage". -o- Tabata un 
bista tristo pa mira con "Claudio" na 
momento di un pauza a aserca algun 
di su fansnan y mesora a cuminza 
haci redo. -o- Ustedeeeees! -o- 
COMO ESTAS CON TU? -o- "Erin 
Croes" a score halto cu su programa 
especial ariba dia di "San Valentino" 
na momento inespera a introduci 
algo nobo ariba tereno di radio y pa 
promer vez presenta na Aruba pa 
medio di "Canal 90". -o- Cu e pro- 
gram aki tambe "Erin Croes” a score 
halto y a pone "Canal 90" den un luz 
Nos ta drecha tur tipo di 
machine di Oficina 
Nos prijsnan ta combiniente 
Servicio garantiza. 


FRANS CROES 
Office Machines 


& 
Repair Shop 


-—— 23 
P.O. Box 692 


Tel: Off: 22363 Tel: Home: 33136 | 

positivo pa e guerra musical entre 
nos emisoranan. -o- Den mundo di 
Prensa Scirbi "La Prensa" ta e corant 
cu a triunfa ariba tur otro, cue noticia 
cu supuestamente tin un 
Parlamentario cu lo a pone un mucha 
muher estranhero y ilegal na Aruba 
na estado. -o- Mientras cu tur esnan 
cu ta siguiendo noticia ta sperando 
ariba e ora primincia di "La Prensa" 
pa publica nomber di e autor culpa- 
ble tranquilmente, tin un 
Parlamentario cu ta temblando di 
susto den su sapato. -o- Ta cual di e 
21 Parlamentarionan aki pronto lo 
tin cu entrega nan retiro? -o- Y ora 
cue baby nace, ta ki sorto di color su 
cabeinan y su wowonan lo ta? -o- 
Tin un partido politico na Aruba cu 
tin hopi miedo pa e baby no nace cu 
wowo berde. -o- Carnaval di Aruba 
a sera conoci cu su promer es- 
candalo. -o- Mientras cu casi diezmil 
hende tabata presenta e "Eleccion pa 
Reina Infantil di Carnaval 1992 den 
stadion di R.C.A. polisnan lo a 
descubri algun pareha joven com- 
pletamente den acion di amor cu 
otro. -o- Ta ser comenta, cu nan edad 
ta varia entre 12 aña pa 20 aña. Anto 
nan ta bisa cu ta e juventud ta e futuro 






== 





Cu honor ta manda un palabra di 
felicitacion na e pueblo general 

di Aruba 
cu nos dia Nacional 18 maart 1992 


di mayan. -o- Wel-wel! -o- "Emile 
Kelkboom" a sabi di dal duro den e 
guerra musical entre nos 
emisoranan, ora cu su persona a cón- 
testa un remetido, cu "Radio 
Kelkboom" si no ta papia durante cu 
nan ta mandando un cancion den aire 
manera otro emisoranan si ta 
haciendo, pero ta laga e oyentenan 
disfruta di e cancion completo te na 
unda cu esaki ta permiti. -o- Y tur 
esaki den e momentonan critico cu e 
emisoranan ta batallando contra otro 
fuertemente. -o- "Radio Kelkboom" 
su base ta, gozamento, disfruta y un 
alegria berdadero y inmenso pa gana 
e guerra musical. -o- Cu e contesta 
aki tambe "Emile Kelkboom" alogra 
di gana un cantidad di oyertenan 
nobo pa su emisora. -o- E "Festival 
di Tumba 1991" a resulta den un 
espectaculo grandi na Aruba y a 
duna di comprende cu ningun 
tumbero cu no kier a presenta pa 
demostra nan talento no ta in- 
despensable. -o- Tatoo a logra e co- 
rona como "Rey di Tumba 1992" cu 
su tumba "Candela". -o- Tin noticia 
ta circulando cu tan pronto cu "Wil- 
helmina Stadion" yega den su final 
di construccion, cu esaki lo cambia 


Patien 





di nomber y haya oficialmente e 
nomber di "Guillermo Trinidad". -o- 
Y bo a tende cu e Romeo di Aruba 
"Ivantje Kelly" gran D.J. y animador 
di "Radio Carina" su arma pa batalla 
contra e otro emisoranan ta un paz 
musical y leu for di tur dolor. -o- Y 
cu su opinion aki tambe "Ivantje 
Kelly ta logra victoria tras di victoria 
pa e emisora "Radio Carina". -o- 
"Ivantje Kelly" keto bai envez di usa 
arma musical ta bombardea su 
oyentenan casi tur dia cu un ramo di 
flor cual su oyentenan mayoria ta 
consisti di damanan y amanan di cas. 
-o- Y bo a tende cu durante un di nos 
evenemento carnavalesco cu nos 
artista, musico y cantante di fama 
international "Robert Jeandor" a ser 
yama pa lastige jongen? -o- E tumba 
mas doloroso durante e "Tumba Fes- 
tival 1992" a ser canta pa "Vicente 
Kelly". -o- DJAKA DEN 
TRAMPA". -o- E djaka aki " 


Vicente Kelly" a logra gara den 


trampa envez di un raton. -o- E djaka 
aki segun noticianan tin e tamaño 
mas o menos di un Parlamentario. 
-o- Y bo a ripara ki valioso "Mimi 
Carrion" a resulta pa "Radio 
Galactica" pa su noticiero? -o- E cor- 
ant "La Prensa" a sabi di sembra un 
sonrisa ariba hopi cara, pero pa un di 
nos Parlamentarionan e sonrisa 
sinembargo lo desaparece pa hopi 

aña’ snan. -o-Disfruta y Abusa. -o- Y 
bo a tende di un lider politico cu su 
specialidad ta bai pa cushina 
Dominicano especial pa su carni 
stoba y su aroz moro? -o- S.A.C. te 
ainda continuamente ta keha cu nan 
ta corre den corra. -o- Pero no ta for 
di nan principio caba nan ta cana 
bisti den cora? -o- Of no? -o- Un di 
e modelonan mas mihor paga ariba 
tereno artistico ta "Jeanette 
Hoeverts," cual persona como foto- 
modelo a ser descubri pa "Revista 
Boulevard". -o- "Tambe Jeanette 
Hoeverts" ta forma parti di un grupo 
di baile di Merca y kendenan tur 
anochi ta brinda un cantidad di 
turistanan nan talentonan artistico 
como bailarina den un di nos hotel di 
cinco strea. -o- Ta ser cometa cu un 


Parlamentario ta sperando ariba 
nacemento di un baby pa su persona 
bira atleta den corremento. -o- "Mel- 
vin Garcia" D.J. y animador di 
"Canal 90" ta di opinion cu e guerra 
musical entre nos emisoranan ta mas 
un guerra caprichoso cu ta pertenece 
den e mundo di soño na unda 
bombardeonan sin base no taalcanza 
nan meta desea. -o- "Eta" D.J. di 
"Radio Kelkboom" parce cu tin hopi 
miedo mes di e guerra entre nos 
emisoranan pa e no perde e nomber 
di un su programanan valioso cu e tin 
tur diamars anochi di 8"or di anochi 
te cu 12’or yama "Joyas Musical". 
-o- "Eta" D.J. y Presentadora di pro- 
gramanan di "Radio Kelkboom" ta 
exigi un atmosfera absoluto, cu un 
sagrado respeto di tur e otro 
emisoranan lanzando nan armanan 
musical den aire. -o- Y bo a tende di 
e proverbio cu ta bisa lo siguiente? 
-o- "No mete bo dientenan den un 
plato favorito cu no ta pertenece na 
bo cushina pa mayan bo no yora 
malai". -o- Pa motibo di tin un co- 
rona di mas - ta bende un corona. -o- 
acudi personalmente serca "tatoo". 
-o- Noticianan ta fuerte cu e D.J. 
"Marcel Carrion" di "Radio Carina" 
kende ta conoci pa su bon humor y 
su talento exitoso cu e ta pertenece, 
lo a declara, cu mascara of sin mas- 
cara, entre e disparonan musical, 
cancionnan lo sigui resona den aire, 
e locura di alegria lo sigui reina 
mientras cu e defensa di locura in- 
creible di e D.J. nan di "Radio Ca- 
rina" lo sigui trata pa brinda e mihor 
programacion den e mundo di radio 
pa asina triunfa honestamente. -o- 
Guerra. Fuegos! -o- A.V.P. parce di 
ta pensa di hiba un campaña 
fuertisimo pa e campaña venidero 
pe e proximo eleccion. -o- A.V.P. 
NAVEGANDOPA VICTORIA. -o- 
Conseho: Nunca no hiba e fracaso pa 
batalla cu un corazon flamante y dal 
kibra igual cu un OLA brabo ariba 
e barancanan. -o- Y ta kende e Djaka 
grandi ta??? -o- Pa motibo di viaha 
pa un otro pais - parlamentario ta 
bende su maleta. -o- Y bo a tende cu 
e D.J. di "Radio Galactica", Ray- 

Un caluroso palabra di 
pabien ta bai na" 
Gobierno di Aruba" 
y e pueblo di Aruba en 
general 
cu nan dia di 
HIMNO y BANDERA 
18 di maart 1992 


mond Hoek no por haci su trabou cu 
exito, sin cu e tende e jingle die 
kehamento sexy di "Liz" e cantante 
femenino di "Los Melodicos"? -o- 
Raymond Hoek ta esun cu 
fuertemente ta luchando y 
batallando pa "Radio Galactica" den 
oranan di marduga, pa asina pone e 
emisora aki na top di triunfo. -o- Ta 
circula fuertemente cu tin un 
parlamentario cu tan pronto cu e pisa 
suelo di "Sano Domingo" cu e lo ser 
ricibi cu un serenata di merengue 
ariba ritmo di un cuerpo batallones 
di polis. -o- "Lloro porque he or- 
dinado encarcelarlos. -o- E huma cu 
e guerra musical den aire ta pro- 
duciendo ta algo delicado pa escribi 
esaki ariba papel. -o- Pero si ta 
hecho cu e huma aki ta pertenece di 
un cantidad di notasnan musical. -o- 
Ta busca un tambora chiquito pa un 
parlamentario cu pronto lo bira tata. 
-o- Mientras cu tur e peligronan 
entre e guerranan dí nos emisoranan 
ta reinando y ta mescla nan mes cu 
soledad, paz, silencio y e urgencia 
necesario di cada mision, e D.J. 
femenino, "Arleen" di "Radio 
Galactica" tur mainta di 6’or te pa 
8’or ta percura cu notasnan musical 
perteneciendo di palabranan bon 
balanza y cu calma su persona ta 
trata pa despierta nos di un forma 
mas delicado cu ta posible for di e 
mundo di soño: E por ta un cancion 


16 





di amor, of pa un stima di bo persona 
cu ta na un distancia inalcanzable, ta 
e parti sagrado di e mision cu "Ar- 
leen" ta desea pa un y tur kita for di 
e scuridad cu ainda talvez ta 
reinando y yama nos solo cu su 
rayonan di oro un bon-bini. -o- Ar- 
leen ta lucha pa libertad envez di 
batalla tras di microfonnan di "Radio 
Galactica". -o- Of e ta usa e medio 
aki como un arma poderoso pa 
batalla? -o- Parlamentario ta busca 
un wieg den bon condicion, preferi- 
ble fabrica na "Santo Domingo". -o- 
Na momento cu "Revista Boule- 
vard" a calcula cu "Erlin Croes" di 
"Canal 90" a sobresali cu su pro- 
grama di "San Valentino" na unda cu 
e tabata trece parehanan serca otro 
pa medio di e emisora menciona, nos 
a haya e sorpresa di Radio. -o- Ivo 
Janes di un forma increible a logra 
pone casi Aruba completo den su 
sintonia na momento cu e la bin cu 
un programa especial loque ta trata 
di e juventud moderno na "Radio 
Carina". -o- Algun di nos musiconan 
Arubiano a viaha pa Corsou pa asina 
introduci nos calypso y Roadmarch 
na Corsouw. -o- Y kico awor??? -o- 
Awor ban spera tranquil ariba e 
fecha cu e musiconan Curazo- 
leñonan lo bishita Aruba pa asina bin 
siña y demostra nos con mester toca 
calypso y roadmarch. -o- Y bo a 
tende cu e ex-president di 
A.S.O.M.A. Joy Kock diripiente a 
bira un cunuco boy??? -o- Y bo a 
tende cu tin un parlamentario cu ta 
corre sodor di susto cada vez cu e 
mester mira un ooievaar? -o- "Elsa 
Westerburger" y "Emile Hudson" a 
score haltisimo na momento cu nan 
a duna un demostracion di un forma 
profesional dilanti e microfonnan di 
"Canal 90" con pa transmiti un elec- 
cion di belleza durante e evenemento 
di "Reina Infantil." -o- Igualmente 
Scorpio tambe a demostra kico ta 
etica di radio na momento cu e la 
transmiti "E Festival di Tumba" na 
"Canal 90". -o- Bo tabata por a tende 
con e publico tabata reacciona pa 
cada tumbero pa medio di nan 
aplausonan y ademas "Scropio" 





tabata bai pa escenario na e mo- 
mento adecuado -o- No manera e 
otronan cu a transmiti e 
evenementonan aki y tabata papia 
igual cu un papagayo cu tabata bisa 
exactamente caba loque e maestro di 
ceremonia tabata bisa. -o- Un pal- 
abra di felecitacion ta bai na Sr. Milo 
Croes y tur su colleganan di S.A.C. 
pa nan trabou sublime cu nan a haci 
pa por a celebra atrobe su carnaval 
na grandi. -o- Si bo realiza bon, esaki 
ta un trabou cu merece un premio di 
oro pa por cordina un evenemento na 
unda casi 50.000 hende tabata ariba 
pia. -o- Pabien Milo Croes y tambe 
un palabra di felicitacion na tur 
esnan cu ta trahando cu S.A.C. -o- 
Parlamentario ta bende cama di dos 
persona. Un banda di e cama ainda 
ta completamente nobo. -o- Y pa tur 
e Arucambanan cu pronto lo viaha 
atrobe pa Kikkerland - Hulanda, un 
bon viaha y de groeten aan Amster- 
dam... 

MI SEÑORA NO TA SATIS- 
FECHO 

Revista Boulevard. 

Mi ta un homber cu casi tur mi bida 
mi a hiba como un soltero. Aunque 
cu e bida di soltero tin su parti bon, 
e tin su partinan malo tambe. Mi a 
keda soltero te cu mi 48 aña di edad 
ora cu porfin mi a bin encontra cu un 
mucha muher joven na kende mi a 
enamora. Mi a sera conoci cu e 
mucha muher aki durante un fiesta 
publico na Casibari. Aunque cu va- 
rios di mi amigonan a conseha mi pa 
no haci e error di mi bida pa casa cú 
un muher joven asina, mi a dicidi di 
haci loque mi a haya cu ta bon. Pa 
invita papiamento y mustramento di 
dede ariba nos, a bin e idea pa nos 
bai biba na Hulanda y casa eynan. Na 
e momento di nos casamento, e 
mucha muher tabata casi 29 aña mas 
joven cu mi persona. Abin resulta cu 
e consehonan cu mi a haya serca mi 
amigonan a bin resulta algo valioso. 
Awor mi ta realizando cu mi a com- 
ete e rror di mi bida di a casa cu un 
mucha muher asina joven. Pasobra 
ariba tereno sexual e ta com- 
pletamente egoista. Solamente 
pasobra e tambe tin placer, e ta bai di 


BUENA VISTA 
RUMSHOP 


Pabien Aruba 
cu boso dia1 
8 di maart 1992 
HIMNO y BANDERA 


CONSULTA DI CORAZON 


Y AMOR 


acuerdo cu mi, cu mi tambe merece 
placer. Ta resulta cu e ta pober ariba 
tereno sexual y cu mi no ta duna su 
persona bastante satisfecho manera 
cu e ta desea. Pakico e opinion aki 
mi no por comprende, como cu mi ta 
un homber cu a pasa den bida y tin e 
experencia necesario ariba e tereno 
aki. Semper promer cu mi a casa, mi 
tabata bai cama cu muhernan cu tin 
experencia den asunto di amor y nan 
tabata duna mi loque mi tabata kier 
y gusta y cu tur nan pasenshi, aunque 
cu den mayoria caso mi tin cu paga 
pa e amor aki. Y nan tabata haci 
esaki cu tur nan placer. Segun mi 
persona, ta solamente clase di 
muhernan asina so mi por stima. E 
muhernan ey no ta corda solamente 
ariba nan mes, pero tambe ariba mi 
persona como cliente. Mi ta asina 
desapunta ariba mi matrimonio, cu 
mi tin gana di pidi mi divorcio. Pero 
si mi haci esaki mes, mi no sa cu mi 
lo haci esaki awor cu mi ta di vaca- 
cion na Aruba of ora mi regresa 
atrobe na Hulanda. Mi tin gana di 
haya e siguiente conseho: Divorcia 
of con pa haci pa trece cambio den 
mi señora? 
R.P. 






Bo carta completo ta duna di com- 
prende cu mas tanto bo tabata busca 
placer na unda bo por paga pa dis- 
fruta di amor, of bo lo ta tin un of 
mas amante como amiga di ex- 
perencia ariba tereno di amor. 
Naturalmente bo tin cu pensa bon, 
cu sorto di muhernan asina lo trata 
di haci nan maximo esfuerzo pa 
brinda bo un bon gozo di amor. Pero 
pensa bo mes bon, cu un amor cu bo 
tin cu saca bo cartera pa esaki, ta 
keda un amor artificial. Awor bo tin 
un bida totalmente di e otro banda di 
e medalla. Bo ta casa awor cu un 
mucha muher sin e experencia 
necesario di amor, cual ainda tin cu 
ser guia ariba e tereno aki. Y bo mes 
no ta haya cu bo persona a haya un 
gran honor pa haci esaki? Bo señora 
joven sigur cu tur su boluntad lo ta 
dispuesto pa laga bo persona como 
su esposo, dune e guia necesario con 
pa haci amor manera debe ser. Bo lo 
tin e garantia, cu bo por haci di bo 
señora, un persona cu por haci un 
arte di e amor cu bo ta desea., cual 
ainda bo ta haci di falta serca bo 
señora. Akinan tin cu ser tuma na 
cuenta cu pasenshi ta tuma un es- 
pacio grandi di bo bida. Duna su 

Un caluroso palabra di pabien ta bai 
na "Gobierno di Aruba’ 
y e pueblo di Aruba en general 
cu nan dia 18 di maart 1992 

persona di comprende, cual ta e 
partinan di bo curpa cumas ta desea 
e atencion di su caricia y trata bo 
tambe pa experimenta of informa di 
su persona e partinan mas delicado 
y exigencia di su persona. Henter su 
curpa joven ta sperando ariba bo 
persona pa e por experencia esaki. 
Paso pa paso bo emster por gana su 
confianza den e jardin di amor. 


ENTRE DOS CANDELA 

Revista Boulevard 
Mi ta un mucha muher di 22 aa y mi 
tin un problema grandi pa enfrenta. 
Mi tin un mucha homber kende mi ta 
stima hopi mes y hasta mi ta pensa 
na yega pa un casamento. Mi tin 
cabei bruin scur y largo, ademas mi 
ta slank cu un bon figura. Aunque cu 
ta mi mes ta haya esaki, mi tin cu bisa 
cu mi no ta un mucha muher mahos. 
Hasta mi amistadesnan ta tenta mi cu 
mi ta un mucha muher yena cu tem- 
peramento. Mi problema ta esaki: 
mas o menos tres luna pasa durante 
un campamento ariba un di nos 
beachnan mi a sera conoci cu un 
ingeniero di 30 aña di edad. E ta un 
mucha homber cu a cai na mi agrado 
y tambe ta parce cu e ta un mucha 
homber fiel. Awor luna pasa mi a 
bolbe sera conoci cu un otro mucha 
homber di 28 aña di edad, kende 
tambe ta stima mi cu tur su pasion. 
Mi mester conta aserca cu enverdad 
manera mi amistadesnan ta tenta mi, 
cu enverdad nan tin razon, como cu 
mi ta un mucha muher cubri cu tem- 
peramento y mi ta laga esnan cu 
busca mi, conquista mi hopi facil 
mes. Tanto e mucha homber aki y 
tambe e otro a duna mi di comprende 
cu nan lo kier casa cu mi. Pero e 
berdad di mi bida nan no sabi, cual 
ta, cu mi tin un mucha homber caba 
cu mi kier casa cu ne mas pronto 

cu ta posible. Pero ora mi pensa 
ariba e dos otro mucha hombernan 
cu a drenta den mi bida, anto mi no 
sabi mas kico pa haci. Mi no por 
nenga. Pero cu tur dos e otro mucha 
hombernan cu mi a sera conoci, mi a 
disfruta completo di nan amor. Kico 
lo ta e mihor conseho pa mi? 

G.D. 


Mi no ta kere pa bo tuma un decision 
cu esaki lo ta algo dificil. Si bo tin un 
mucha homber den bo bida cu bo ta 
pensa di bira su señora, y ya bo a 
engaña su persona cu otro, anto lo 
ta dificil pa bo kere bo mes, cu en- 
verdad bo ta stima e mucha homer 
aki cu un amor berdadero. No ser un 
idiota pero enfrenta e berdad. Bo 
carta ta duna di comprende cu ainda 
bo tin e necesidad den e bida sexual. 
E conseho principal pa bo lo ta, pa 
no casa cu ningun di e tres mucha 
hombernan aki. Spera un poco mas 
e ora bo mes por cualifica bo mes, 
cu bo ta bastante serio pa enfrenta 
un bida casa. Bo ta hopi joven ainda 
y sin duda dentro di corto tempo bo 
lo encontra e mucha homber 
berdadero di bo soño. Saca e idea ey 
for di bo cabez cu enverdad e otro 
mucha hombernan tin un stimacion 
berdadero pa bo persona. Tur loque 
talvez nan kier di bo persona, ta pa 
por goza di e fruta di amor cu bo ta 
pertenece. 


MI ESPOSO A CAMBIA 
Diestres aña pasa mi a casa cu e 
homber cu mi a escohe pa ser mi 
casa, pasobra segun mi pensamento, 
e ta pertenece di un bon tipo mes 
manera un homber mester ta, pa e 
luci y tambe e tabata mucho mas 

mihor cu e otro hombernan cu mi a 
sera conoci cu nan promer. Ademas 
e tin un bon trabou mes. Den mi 
wowonan, un homber completo cu 
no falta nada pa garantia di un bon 
matrimonio. Pero sinembargo mi 
mama a duna mi e siguiente aviso: 
tene cuidou cu hombernan asina cu 
ta gusta conquista muher. Un con- 
seho cu semper mi lo keda recorda. 
Pero si mi mester ta honesto cu sex 
nunca no tabata tin un gran nificacin 
den mi bida. Mi no ta haya ningun 
sorto di placer cu esaki pa straña cu 
e por resona. Pero mi casa semper ta 
carga e speranza cu un dia mi lo: 
mester por siña esaki manera debe 
ser y cu mi tambe lo tin un gran gozo 

e ora ey. Pero esaki lastima nunca no 
a resulta manerami casa semper a 
hiba di pensamento. Mi casa 
sinembargo naturalmente no por 
comprende esaki. Su apetito pa amor 
ta grandi. Talvez nos no ta pas pa 
otro. Despues pa mi mala suerte mi 
a bira malo y ariba conseho di docter 
mi mester a bai den exterior pa algun 
luna . Ora cu mi a regresa atrobe, mi 
a haya mi casa totalmente cambia. E 
tabata keda traha overtime mas tanto 
cu antes y tin vez cu tin un holor di 
perfume straña ariba su pañanan. 
Esaki tambe a trece un desconfianza 
serca mi ariba mi casa. Un 
desconfianza cu a ser stimula mas 
ainda pa e mucher cu ta mi bisiña, 
kende a duna mi di comprende cu 
micasa durante cu mi tabata ausente 
no tabata su so nacas. Nae momento 
ey mi por a realiza e realidad. Mi 
casa tin un amiga of mihor bisa un 
amante. Den nos dormitorio mi a 
encontra pa completa obra un lipstift 
cu no ta di mi. Un par di siman pasa 
a yega un carta pa mi casa. Mia lesa 
e carta aki den cual ta scirbi: "Mi 
amor stima," un tal Herma a scirbi, 
"mi ta stima bo cu tur mi amor. Mi 
ta gusta bo curpa hopi mes. Nunca 
antes mi no a sinti mi asina feliz 
manera e anochinan cu mi a drumi 
den bo braza."Un carta cu sigur a 
pone mi yora y drama e delaster 
lagrima cu mi tabata pertenece. Mi 


decision a ser tuma caba. Mi kier mi 
divorcio. Ya mi a saca mi som caba 
cuanto placa mi lo bai pidi di al- 
imentacion. E conseho aki ta bon 


tuma? 
T.R. 


Bo matrimonio ya for di promer dia 
tabata un fracaso. Poco vez un carta 
asina frieu sa ser manda na un of 
otro consehero despues di un matri- 
monio di dieztres aña. Poco vez un 
consehero ta conseha un persona pa 
pidi un divorcio. Pero den bo caso 
no por otro. Solamente ta forma un 
duda cu e divorcio lo bai cai den bo 
ventaha. Personal e pensamento ta, 
cu e error mas grandi ta sinta serca 





bo persona. Sex y erotica ta per- 
lanan valioso di un bida matrimo- 
nial. Y ta exactamente ariba e punto 
aki bo persona a falla. Mas ainda si 
bo casa ta pertenece di un tem- 
peramento halto, y bo persona no ta 
cumpli cu su deseonan normal, bo 
mes e ora ey ta pusha bo casa den 
braza di otro muher. Pero ariba bo 
problema sexual si tin un solo con- 
seho di valor pa bo persona. Hiba un 
combersacion cu bo docter di cas y 
e lo percura como un persona 
cualifica pa yuda bo soluciona bo 
problema sexual. 


Na momento durante di dia cu Vera 
tabata sinta na mesa, su casa Frank- 

lin Gordon acana drenta paden. Vera 
nae momento ey no por a pensa nada 
otro cu ta algo normal esaki ta 
manera costumber. Pero loque Vera 
e sefiora di Franklin no tabata sa, cu 
su casa a caba di cai for di un trein y 
a fallece pa medio di e acidente aki. 
Vera tocante esaki a conta lo 
siguiente: "Mi no por a sospecha 
nada ainda of por ta tin e pensamento 
cu ya na momento ey mi ta un viuda. 
Franklin a cana drenta paden y a cai 
sinta na mesa na unda mi tambe 
tabata sinta. Mi no a ripara nada cu 
ta tin algo straña na su persona, pero 
si mi no tabata por a pone mi dede na 
su persona. Mi a sinti si con un aire 
frieuw na e momento ey a podera di 
mi. E ora mi a puntra mi casa, si e tin 
gana di come algo," Vera di 68 aña 





Frank y Vera 

di edad ainda cu cara asombra a 
conta. "No," Franklin a contesta. "Mi 
a sobra poco tempo ainda pa bin bisa 
bo ayo. Pero por fabor no yora pa mi, 
ser fuerte. Nos lo mira otro pronto 
den e otro banda di mundo.” 
Despues e la lanta for di su stul y a 
cana bai den e direccion di nos cam- 
ber. Algun minuut despues, e la 
desaparece. Exactamente na e mo- 
mento ey tambe, mi por a tende con 
algun cacho for di pafor tabata 
yorando peor cu alma malo. Un frieu 
a cuminza podera di mi persona y mi 
a cuminsa tembla di susto. Un miedo 
por completo a cuminza podera di mi 
persona. Mi a sinti con mi pianan a 
cuminza bira pisa y tabata igual cu 
nan kier laga mi na caya. Na e mo- 

mento ey, mi tabata sabi solamente 
un cos, esey ta, cu mi a mira un 
spirito. E spirito di mi casa. Mesora 
na e momento ey un bela cu tabata 
paga diripiente a sende di su mes y 
un holor fuerte di bela a cuminza 
penetra den e camber completo." 


Algun ora despues, Vera kende ta 
bibando na Burgers Hill - Inglaterra, 
a ser bishita pa polis. Pero Vera ya 
tabata sa caba kico e polisnan lo 
participa na su persona. "Mi a kere 
cu mi a shock e pober polisnan," 
Vera a conta. E polis a cuminza 
participa mi algo den un forma mas 
delicado cu tabata por contando mi 
lo siguiente: "Señora, ser fuerte, pero 
nos tin algo menos bon di participa 

nabo." Mi a contesta mesora: "Si, mi 
sa tur esey caba. Mi casa a muri, no 
ta asina? E mes a bin caba serca mi 
y a conta mi esey. E polisnan no 
tabata por a kere loque mi a bisa nan. 
Nan a keda manera paraliza. 
Despues un di e polisnan cu un voz 
gago a bisa mi lo siguiente: "No, 
esaki ta imposible cu bo por sabi 
esey delanta. Actualmente nos a bin 
directamente for di e lugar na unda e 
trein a ser envolvi den un accidente. 
Of por ta cu bo a ser yama pa algun 
otro hende cu a conta bo esey? Vera 
a sacudi su cabez y a contesta e 
polisnan cu e siguiente palabranan: 
"No. Pero mi casa a bin serca mi pa 
tuma despedida di mi persona. Y na 
momento cu e la desaparece den 
nada, un biento frieuw a cuminza 
penetra den camber mientras cu e 
cortinanan a cuminza bula bai bin 
asina mes cu e bentananan sera, mi 
tabata sabi caba, cu mi a ser bishita 
pa e spirito di mi casa. Na momento 
cu e la bisa mi ayo, mi ta kere, cu e 
la pensa sigur cu mi lo spanta y bira 
loco." 


Pero e berdad ta cu Vera y Franklin 
a hiba un bida casa pa 42 aña largo 
feliz y hopi pega cu otro. "Na mo- 
mento cu e la bin despedi di mi per- 
sona, tabata igual cu nos tabata lesa 
pensamento di otro. Sa tin 
momentonan cu ora mi ser cubri pa 
un enfermedad, cu su persona henter 
dia ta keda tristo pa esey, y esey di 
parti mi persona tambe ta mescos, 
ora mi casa bira malo. Ariba un dia 
e la yega di bisa lo siguiente: Vera, 
bisa mi cu bo ta stima mi. Mi ta gusta 
ora bo bisa mi esey. Mi kier pa bo 
haci mi e promesa, cu semper bo ta 
alcanzable ora mi mester di bo, y mi 
tambe lo haci e mesun cos pa bo 


persona." 


"Franklin no tabata por a keda sin 
cumpli cu su promesa, ora na mo- 
mento cu e la fallece pa medio di un 
accidente di trein leuw for di mi per 
Nos tur a yega di mira un mata di 
aloé. E ta un mata cu blachi diki cu 


ta "sinta" den un stam diki y tin un 

sona. E mes personalmente no por a 
presenta, y ta pa e motibo aki e la 
manda su spirito serca mi pa tuma 
despedida. E sabi cu mi lo acepta 
esey, si e mester bai for di e mundo 
aki sin avisa mi prome. Ta pa 
emotibo aki un vez mas y pa ultimo 
vez, e la presenta cu medio di su 


spirito pa avisa mi. Awor mi arealiza 
mas cu nunca, cu nos tabata un 
pareha aparte y cu ni morto mes no 
por a separa nos asina facil for di 
otro. Nos amor pa otro tabata fuerte 
y unico. Mi ta hopi tristo awor cu e 
no ta serca mi mas, pero mi sabi cu 
mi casa pronto lo búsca mi, pa nos ta 


hunto atrobe serca otro. Porlo pronto 
mi lo bai haci un bishita na su graf 
tur día si tempo permiti y mi lo com- 
bersa cu ne na su graf aunque cu mi 
lo no haya un contesta for di mi casa. 
E ta morto, pero den mi pensamento 
e ta mas bibo cu nunca..." 


CULTIVACION DI ALOÉ 


color bruin-berde. E blachinan tin 
sumpiña moli. Ora e aloé tin flor e ta 
masha bunita pa mira. E flornan ta 
geel y nan ta para na un stengel largo. 
Como cu e blachinan ta asina diki y 
tin masha poco porio (huidmondjes) 
masha poco awa ta evapora. Ta 
pesey e por crece bon den lugarnan 
seco. Si bo kibra un blachi bo lo wak 
un cantidad di azeta ta sali. E azeta 
ta consisti di awa, slijm y hars, Tin 
un otro motibo pakiko e ta un mata 
apropia pa e isla aki. E ta crece bon 
ariba calichi. Nos tur sa cu e tera di 
Aruba ta consisti di hopi calichi 
(kalki) y aunque cu no ta yobe hopi, 
apesar di e calor of podiser net door 
di calor secura y tera di calichi. 


ORIGEN: 
Di e origen di aloé ta dificil pa bisa 
algo cu siguransa. Algun hende ta 
pensa cu e ta importa for di e teranan 
rond di Mar Mediteraneo of di India, 
un lugar unda semper tabatin aloé. 
Di otro banda tin scritura for di final 
di siglo 16 cu na Barbados ta wordo 
haya aloé. Esey ya ta un poco serca 
di cas. Por ta cu e aloé a wordo 
importa for di Barbados? Nos no sa. 
Sinos sacu segun un ley di 1837 aloé 
por a wordo planta banda di trankera 
of muraya; kier meen cu e mata 
tabata aki. Na aña 1840 e gobernador 
Van Raders a manda un tal Bouricius 
na Barbados pa bai studia cultiva- 
cion di aloé, cu e intencion pa 
itroduci e cultivacion na nos islanan 
(Aruba, Corsow y Bonaire). Otro 
hende ta bisa cu e aloé a wordo im- 
porta directamente for di Afrika. 


Pakico e gobernador Van Raders a 
22 es 


haci esfuerso pa studia y promove 
cultivacion di aloé? Pasobra e mata 
aki ya for di e tempo ey ta conoci 
como un mata di remedi. Un tal 
Dodododaeus (esperto den mata di 
remedi Hulandes) a scirbi den su 
buki den siglo 16. Aloé verweet 
camerganch en de maect den buyck 
weeck".Aloé ta un medio laxante. 
Den recetanan bieuw contra 
seramento di barica ta wordo menta 
aloé extract y pildora di aloé. 
Responsabel pa e trabou laxante ta e 
aloine cu ta den e azeta. E manera pa 
haya e azeta ta masha simpel. 
E mihor tempo pa corta e blachinan 
ta net despues di cuminsamento di 
jobida. E blachinan no tin demasiado 
azeta y toch e hars por sali 
facilmente. E blachinan diki ta 
wordo corta un pa un di mata di aloé 
y despues poni den un baki, cu ta 
traha den forma di un V. E 

cortamento ta un trabao hopi cans- 
able y ta exigi pa tin handschoen pa 
no herida e manan na e sumpiñanan. 
E azeta ta sali poco poco di e 
blachinan. E salimento mester ta nat- 
ural y e blachinan no mag wordo 
primni pasobra e ora ey ta sali un 
slijm cu ta daña e calidad di e azeta. 
E azeta (hars) ta wordo recogi door 
di bleki of barinan di palo. Despues 
e azeta ta wordo hiba den 

enorme ketelnan di koper, na unda 
mas of menos 200 liber di azeta ta 
wordo herbi. Esaki tambe ta un 
trabau masha precies. E no mag 
herbe di mas ni di menos. E ta trabao 
di experto. E producto final ta un 

stropi maron-geel, cla pa bende. E 
mayor parti ta pa exporta. Mas cu 
90% die aloé Arubano (y Antiyano) 
ta wordo cumpra rapido pa motibo di 
su gran cantidad di aloin. 





Nos tin tambe 
cervez na caha 


Aruba tabata e isla cu ta produci mas 
aloé, sigi pa Bonaire. Despues di 
segunda guerra mundial e pedida pa 
aloé a baha hopi. Industria quimica 
a mira un posibilidad pa traha un 
laxante sijnthetico, cu tabata mes 
bon. E exportacion a cay. 


ALOE COMO MEDICINA: 
Mientrastanto hopi hende den 
campo a Sifia conoco e balor medic- 
inal di aloé. Un pida aloé corta, sin 
casca, y gewoon comi ta un bon 
laxante, ... solamente mester bisa cu 
e no t bon pa hende zwak. 

Si un persona tin molester di gal, e ta 
corta un blachi den sol"i merdia, e 
azeta ta wordo recogi y bebi. E ta 
yuda, pasobra e aloíne no solamente 
ta bon contra seramento di barica, 
pero tambe pa saca gal. Aloé tambe 
sa wordo seca y despues sendí na 
candela pa 

desinfecta e cas cu e huma. Tambe 
contra verkoud aloé por yuda. Corta 
tres pida chiquito-chiquito for di un 
blachi y comenan. Si bo comenan ni 
tosa bo no ta tosa mas. 

Tambe magia ta hunga un rol... Corta 
un blachi diki di aloé y marele bou 
di bo pianan, e ora keintura ta pasa... 
Of ranka un mata completo for di 
tera y colgele na balkon. Malesa no 
ta drenta cas. Of pa raton di anochi 
no drenta. Tambe pa herida aloé ta 
un bon remedi. Mara un pida aloé 
herbí riba un herida y e ta cura. 

E facto cu aloíne y tarbaloíne tin un 
bon efecto riba cutiz a bolbe wordo 
descubri, door di cual aloé ta wordo 
usa. Na Chicago tin un firma 
specialisa den cosmetica, cu ta yama 
"The House of Aloë". 

Tambe for di Aruba nan ta haya aloé. 
Awor na Aruba mes nan a lanta un 
industria cosmetica na unda nan ta 
fabrica diferente crema, lipstick etc. 
Door di esey aloé a bolbe bira popu- 
lar. Te hasta nan ta studiando e posi- 
bilidad pa traha un softdrink for di 
aloé. 

Sintoniza tur dia 
e emisora di tur hogar 
pa e mihor 
programacionnan radial. 

HUMOR 
PA PROTEHA 
BO SALUD CU 

"LOS WOIS WOIS” 








HW 
Te ainda mi no ta compren- 
de kico bo ta mira den mi 
persona, Frans 












Tempo cu mi tabata menos gordo, e 


__ JOONCHI'S SUPERMERCADO 


* Awor mas Barata 
Drive Inn Y æ Full Full gestock 
bal Nord * Carniceria: Carni y Beleg Fresco Corta Bo Dilanti 
* Pan Dushi - Koeki - Drigidek - Bolo - Quesillo 
* Tur marca di cervez - Rum - Whisky - Refresco 
* Liquornan di mihor calidad tur surtido full stock 
* Tur Fruta y Verdura dushi y fresco tur dia. 










Nos lo aprecia bo bishita, nos ta habri tur dia 8or - 12or/2:30 - Tor 
Diadomingo habri for di Yor - Tor 
Tel: 28662 Macuarima - Sta. Cruz. 





Pisca fresco tur siman 

